Document ID: 31989R1547

Uredba Komisije (EGS) št. 1547/89
z dne 2. junija 1989
o spremembi Uredbe (EGS) št. 2185/87 o vračilu izvoznih nadomestil za nekatere kmetijske proizvode, izvožene v obliki blaga, ki ga ne zajema Priloga II k Pogodbi, in o določanju višine pristopne kompenzacije
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kakor je bila nazadnje spremenjena z Uredbo (EGS) št. 1213/89 [2], in zlasti člena 16(6) Uredbe,
ob upoštevanju Uredbe Sveta (EGS) št. 1785/81 z dne 30. junija 1981 o skupni ureditvi trga za sladkor [3], kakor je bila nazadnje spremenjena z Uredbo (EGS) št. 1069/89 [4], in zlasti člena 19(7) Uredbe,
ker Uredba Komisije (EGS) št. 2185/87 [5], kakor je bila nazadnje spremenjena z Uredbo (EGS) št. 164/89 [6], v nekaterih primerih določa vračilo nadomestila, izračunanega na podlagi količin iz Priloge k tej uredbi;
ker za proizvode iz tarifne oznake KN 380910 veljajo višja izvozna nadomestila od dajatev pri uvozu v Skupnost; ker je zato treba te proizvode vključiti v področje uporabe Uredbe (EGS) št. 2185/87, da bi preprečili neupravičeno izkoriščanje s strani izvoznikov;
ker so ukrepi, predvideni s to uredbo, v skladu z mnenjem pristojnih upravnih odborov,
SPREJELA NASLEDNJO UREDBO:
Člen 1
Priloga k Uredbi (EGS) št. 2185/87 se nadomesti s Prilogo k tej uredbi.
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. junija 1989

Labels: 3
17
6